
AVIZ
asupra proiectului de lege pentru modificarea şi completarea Legii nr. 95/2006 privind reforma în domeniul sănătăţii
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare cu proiectui de lege pentru modificarea şi completarea Legii nr. 95/2006 privind reforma în domeniul  sănătăţii, trimis cu adresa PL-x. 691 din 17 decembrie 2009 şi înregistrat cu nr. 1179 din 17 decembrie 2009.


Conform dispoziţiilor art. 75 alin. 1 din Constituţia României, republicată şi ale art. 92 alin. 9, pct. 2 din Regulamentul Camerei Deputaţilor republicat, cu modificările ulterioare, Camera Deputaţilor este Cameră decizională.

Senatul, în calitate de primă Cameră sesizată a adoptat proiectul de lege în şedinţa din 9 decembrie 2009.


Potrivit prevederilor art. 61 din Regulamentul Camerei Deputaţilor, republicat, cu modificările ulterioare,  Comisia a dezbătut proiectul de lege în şedinţa din 2 februarie 2010.


Proiectul de lege are ca obiect de reglementare modificarea şi completarea Legii nr. 95/2006 privind reforma în domeniul sănătăţii, cu modificările şi completările ulterioare, urmărind crearea cadrului legal astfel încât medicii care sunt parlamentari, respectiv sunt aleşi într-o funcţie de demnitate publică, să poată exercita mandatul de membru al organelor de conducere ale Colegiului Medicilor din România, atât la nivel naţional cât şi teritorial, şi să poată practica profesia de medic în cadrul unităţilor medicale particulare şi unităţilor medicale de stat, ca medic sau şef de secţie.

Membrii Comisiei au examinat proiectul de lege supus avizării, expunerea de motive, avizul favorabil, cu observaţii şi propuneri, al Consiliului Legislativ nr. 811 din 13 iunie 2009 şi punctul de vedere al Guvernului transmis prin adresa nr. 436 din 2 septembrie 2009, prin care nu se susţine adoptarea proiectului de lege.


În urma dezbaterilor, Comisia juridică de disciplină şi imunităţi a hotărât, cu unanimitate de voturi, avizarea favorabilă a proiectului de lege. 

În raport de obiectul şi conţinutul reglementării, proiectul de lege face parte din categoria legilor organică.

